Вина, кхиина Тиблисехь. АнторянгӀеран доьзал бехира гӀалин юккъехь. Анторянан да — Оваким Арутюнович Туркойчоьра ведда эрмало вара, иза охьахиира дозанера Ахалкалаки гӀалахь. Тиблисе кхелхинчул тӀаьхьа Анторянан да мачаш еш вара. ТӀаьхьуо Оваким Арутюнович бехк боцуш бехке вина бархӀ шо тоьхна лецира. Нана — Наталья Акоповна (ден фамили Джанкулашвили), хӀусамнана яра, бераш кхиор бен кхин болх беш яцара. Футболех Анторян левзира бераллехь дуьйна. Юьхьанца иза левзира керташкахь, дас ца могуьйтура профессионалан ловзархо хила.